stanford-oval/wikipedia huggingface dataset:
כרמל (מושב)
פעילות חינוכית

ישיבה גבוהה "רעותא". הישיבה הוקמה בשנת תש"ס על ידי הרב נתן אופנר, וכיום לומדים בה כ-45 תלמידים משיעור א' עד ו'.
במושב פועל סניף של תנועת הנוער בני עקיבא.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  על אף שהיישוב מרוחק יותר מ-5 ק"מ מהאתר, ובדרך כלל ועדת השמות הממשלתית לא קוראת ליישוב על שם אתר במרחק כזה, שמא יקום יישוב קרוב יותר לאתר בעתיד. אנקדוטה מספרת שמזכיר היישוב הבטיח שבמקרה שיוקם יישוב חדש - יוסב שמו של המושב ל"כרמל מזרחי".
↑  עמירם ברקת, ניר חסון, רן רזניק, 3 הרוגי הפיגוע בצומת גוש עציון הובאו למנוחות, באתר הארץ, 16 באוקטובר 2005
↑  מצפור "בשבילי כנרת", באתר קרן קיימת לישראל
↑  אמיר בוחבוט, שלומי הלר‏, פיגוע ירי בדרום הר חברון: צעיר נפצע בינוני ביישוב כרמל, באתר וואלה, 15 בספטמבר 2022
↑  שי פאוזנר, ממחזרים: רפת ראשונה למחזור קומפוסט בישראל, באתר ביזפורטל, 23 ביולי 2007
| --- | --- |
בקרת זהויות :  NLI: 987007588264905171 
בית המדרש רעותא (הישיבה הגבוהה)
כורסת טלוויזיה

כורסת טלוויזיה
כורסת טלוויזיה היא רהיט שמשמש לישיבה, בדומה לספה או כיסא, אך יש בו פונקציות נוספות של נוחות, המותאמות לצפייה בטלוויזיה. משענת כורסת הטלוויזיה גמישה, כך שאפשר להטות אותה כלפי מעלה ומטה בהתאם לרצונו של היושב. לרוב כוללת הכורסה גם משענת רגל שניתן להגביה באמצעות ידית מובנית בכורסה.
היסטוריה

בסביבות שנת 1850 הציגו הצרפתים מיטת שכיבה, שיכולה לשמש הן ככיסא והן כספת שכיבה. הכורסה הייתה בנויה ממוטות ניידות מרופדות עם מסגרת פלדה. בסוף המאה ה-18 כבר נוצרו עיצובים רבים עבור כיסאות שנעשו מעץ עם מושב מרופד, שהמשענת שלו יכולה לנוע קדימה ואחורה. כיסא מסוג זה השכיח ביותר היה בבעלות נפוליאון השלישי.
בשנת 1928 שני בני דודים, אדוארד קנבוש ואדווין שומק, בנו את הכורסא הראשונה בעיר מונרו במישיגן. הם רשמו את פטנט מסחרי על הכורסא, והקימו חברה בשם "פלורל סיטי פורניטור קומפני". בשנת 1931 הם קיבלו תעודה שמאשר להם לייצר את הכורסה. אחר כך הם שינו את שם החברה ל"זד-בוי".
בשנת 1959, דניאל קלדמייר רשם פטנט על כורסא כבעלים על ריהוט לאומי. ממוקם באוונסוויל, אינדיאנה. שמו היה מבוסס על העובדה שהוא פיתח את הכיסא שלו אשר התמקד והשתמש במדע של קינטיקה בעת שירותו בחיל האוויר האמריקני. העיצוב שלו שימש את נאס"א עבור המושבים בפרויקטים  מרקורי,  ג'מיני ואפולו. הכיסאות שלו שימשו בחדר מוכן למשימות אלה כפי שניתן לראות בסרט אפולו 13.
השירות החשאי קנה 50 מהם לנשיא לינדון ביינס ג'ונסון כמתנה לחג המולד. לאחר ניתוח בכיס המרה של הנשיא ג'ונסון, הועלה תצלום במגזין "LIFE" עם הנשיא, מרים את חולצתו ומראה את צלקת הניתוח בזמן ישיבתו על אחד הכיסאות.
סוגי כורסאות

כיום קיימים מגוון גדול של סוגי כורסאות. כורסאות לשימוש מוסדי או לשירות צרכים רפואיים, כורסאות לשימוש ביתי המותאמות לאנשים עם בעיות תפקוד, כורסאות נוחות וכורסאות עיסוי למנוחה מפנקת מול הטלוויזיה. בנוסף, יש אפשרות לעצב כורסה בהתאמה למבנה הגוף, סוג החדר בו רוצים להציב אותן, עם סוגי ריפוד מגוונים וגדלים שונים.
כורסאות פיזיותרפיה - בעל מאפיינים מיוחדים המותאים להליך הטיפול הפיזיותרפי.
כורסאות קשישים - בעלי תכונות ייחודיות להקלה על ההתיישבות והקימה מהם.
כורסאות חשמליות - בעל הנעה חשמלית למשענת או לרגלית או לשניהם.
כורסאות רפואיות - מותאם לצרכים הרפואיים הנדרשים.
כורסאות בעיצוב אישי - הזמנות פרטיות של כורסאות בהתאם לבקשות אישיות.
כורסאות מסאז' - מותאם לעריכת מסאז'.
חוויית הכורסא

החוויות הייחודית של הכורסא היא הישיבה הנעימה והנוחה מול הטלוויזיה, כאשר המבנה המיוחד של הכורסא מאפשרת לפרוס את הרגליים קדימה, ולצפות במצב של מנוחה. במהלך השנים, התפתחו הכורסאות וחלקם נבנו כך שיהיה אפשר לשבת עליהם במשך שעות רבות מבלי תופעות הלוואי המלוות לישיבה ממושכת על כיסא רגיל.
אחת ההמצאות בתחום זה הן כורסאות קימה לקשישים. מדובר בכורסאות קימה חשמליות שמונעות מאנשים מבוגרים את הצורך להפעיל כוח בשביל לקום מהכורסא. על הקשיש היושב בכורסא, נדרש רק ללחוץ על כפתור שמשנה את הכורסא למצב קימה נוח. שכלול זה חוסך לבצע את התנועות החדות והכוח הנדרש כדי לעבור באופן רגיל ממצב של ישיבה לקימה וההפך.
הערות שוליים

↑  The Recliner. כתבה מהאתר NPR, מתאריך 15 באפריל 2002.(הקישור אינו פעיל, 5.03.2018)
כריסטופר דניאל בארנס

| --- | --- |

 לידה:  7 בנובמבר 1972 (בן 51) פורטלנד, ארצות הברית 
 מדינה:  ארצות הברית 
 תקופת הפעילות:  מ-1984 
 https://www.oocities.org/indigo_xia/about.htm
 פרופיל ב-IMDb
 
כריסטופר דניאל בארנס (באנגלית: Christopher Daniel Barnes; נולד ב-7 בנובמבר 1972) הוא שחקן ומדבב אמריקאי.
ביוגרפיה

בארנס נולד בעיר פורטלנד שבמדינה מיין ולו אח ואחות. בילדותו הופיע בפרסומת.
ב-1984 שיחק בסרט "American Dreamer",שעסק בעקרת בית אמריקאית המאבדת את זיכרונה במהלך טיול בפריז. בין 1986–1987 שיחק את אחד משני התפקידים הראשיים בסדרת המדע הבדיוני "Starman". בין 1988–1989 שיחק בקומדיית המצבים "המעון של משפחת הרפר" (אנ').
בשנת 1990 שיחק בסרט הטלוויזיה "Exile" העוסק בחבורת נערים השוהים על אי טרופי. הוא הופיע בקומדיית הטלוויזיה !Spring Fling משנת 1995. הוא שיחק את גרג בריידי בסרט "The Brady Bunch Movie" המהווה פרודיה על סדרת הטלוויזיה "חבורת בריידי", הוא ביצע את התפקיד גם בסרט ההמשך "A Very Brady Sequel".
ב-2004 שיחק בקומדיה הרומנטית "Shut Up and Kiss Me".
הוא דיבב את הנסיך אריק בסרט "בת הים הקטנה", וכן דיבב את הנסיך בשני סרטי ההמשך של "סינדרלה", "סינדרלה 2: חלומות מתגשמים" ו"סינדרלה 3: אהבת אמת".
הוא דיבב את הדמות הראשית של ספיידרמן בסדרה "ספיידרמן: סדרת האנימציה". בנוסף הוא דיבב גם מספר משחקי וידאו.
כריסטינה מורפובה

| --- | --- |

 לידה:  24 באפריל 1887 סטארה זאגורה, נסיכות בולגריה 
 פטירה:  1 ביוני 1936 (בגיל 49) פירדופ, ממלכת בולגריה 
 שם לידה:  Христина Василева Морфова 
 מוקד פעילות:  ברנו, סופיה, פראג 
 סוגה:  אופרה 
 סוג קול:  סופרן 
 שפה מועדפת:  בולגרית, צ'כית 
 
כריסטינה וסילבה מורפובה (בבולגרית: Христина Василева Морфова;‏ 24 באפריל 1887 – 1 ביוני 1936) הייתה זמרת אופרה ואופרטה בולגרייה. מורפובה הייתה בעלת קול סופרן במנעד של שלוש אוקטבות והופיעה בעיקר בבולגריה ובצ'כוסלובקיה.
ביוגרפיה

מרופובה נולדה בסטארה זאגורה. ב-1906 סיימה את הקונסרבטוריון של פראג במגמת שירה והחלה בהופעות בברנו ובפראג. ב-1912 שבה לבולגריה והופיעה במסגרת האופרה והבלט הלאומיים בסופיה. בשנים שלאחר מכן חילקה את זמנה בין סופיה לפראג, ונמנתה עם סגל התיאטרון הלאומי של פראג (אנ'). במהלך שנות ה-20 של המאה ה-20 הופיעה ברחבי אירופה ובכלל זה בלונדון ובפריז. בשלהי שנות ה-20 שבה לבולגריה.
מראשית שנות ה-30 של המאה ה-20 ולמשך מספר שנים, הופיעה גם עם מקהלת צדיקוב תחת משה צדיקוב והשתתפה עמה בשורה ארוכה של קונצרטים ברחבי בולגריה וביוגוסלביה. מורפובה לימדה באקדמיה למוזיקה הבולגרית (אנ'), נמנתה עם הסגל הקבוע של האופרה והבלט הלאומיים בסופיה וביצעה כ-40 תפקידים באופרות שונות לאורך השנים. מנעדה הקולי אפשר לה לבצע תפקידי סופרן ומצו סופרן.
ב-1936 נהרגה כריסטינה מורפובה בתאונת דרכים, והובאה למנוחות בבית הקברות המרכזי בסופיה. רחובות בסופיה, וארנה וסטארה זאגורה נושאים את שמה.
הערות שוליים

1 2  כריסטינה מורפובה, באתר  literaturensviat.com (בבולגרית).
1 2  כריסטינה מורפובה, באתר duma.bg (בבולגרית).
↑  מוני שלום, יובל למקהלת מ.צדיקוב, בתוך:  א.חן ציון, מוני שלום (עורכים), ליובלה של מקהלת הפועלים על שם משה צדיקוב, המחלקה לתרבות של ההסתדרות הכללית, הוצאת אחדות, 1959, עמודים 18, 36–38.
| --- | --- |
בקרת זהויות :  GND: 122515668  ISNI: 0000 0000 5539 2663  LCCN: n79039432  NKC: jn20000728435  VIAF: 57497340   WorldCat (עם VIAF): 57497340
כף נורת'רופ

|  נתונים גאוגרפיים |
| --- | --- |
 מיקום:  מפרצון וירלווינד 
 קואורדינטות:  67°24′00″S 65°16′00″W﻿ / ﻿67.4°S 65.2667°W﻿ / -67.4; -65.2667
 נתונים מדיניים
 על שם:  ג'ק נורת'רופ 
 מגלה:  יוברט וילקינס 
 תאריך גילוי:  20 בדצמבר 1928 
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהכף נורת'רופ(למפת חצי האי האנטארקטי רגילה) בסיס חנרל ברנרדו אוהיגינס ריקלמהכף נורת'רופ(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף נורת'רופ(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף נורת'רופ
 
כף נורת'רופ (באנגלית: Cape Northrop) הוא כף סלעי בולט, המהווה את הצד הצפוני של מפרצון וירלווינד, בחוף המזרחי של ארץ גרהאם, בצפון חצי האי האנטארקטי שבאנטארקטיקה.
גובהו של הכף 1,160 מעל פני הים.
הכף הוא נקודת ההפרדה בין חוף פוין וחוף באומן.
היסטוריה > גילוי הכף

הכף התגלה על ידי יוברט וילקינס בטיסה שערך ב-20 בדצמבר 1928.
הכף צולם על ידי השירות האנטארקטי של ארצות הברית בשנת 1940, ומופה על ידי משלחת הסקר של שטחי חסות איי פוקלנד בשנת 1947.
היסטוריה > מקור השם

וילקינס נתן לכף את שמו. הכף נקרא על שמו של ג'ק נורת'ורפ, מעצב מטוס הלוקהיד ששימש את המשלחת.
הערות שוליים

1 2 3 4 5  מידע גאוגרפי והיסטורי
לאון אלקלעי

ערך זה עוסק בשף ומסעדן. אם התכוונתם למאמן מכבי יפו בשנות ה-50', ראו .
| --- | --- |
אין תמונה חופשית
 סגנון בישול:  המטבח האיטלקי  המטבח הים-תיכוני  המטבח האסייתי  פיוז'ן
 מסעדות:  גרגנטואה (סגורה)  טוני וספה
 טלוויזיה:  "אצל לאון" (טלעד)  לאון אל דנטה" (ערוץ האוכל)
 ספרים:  ארוחה בטבע-מתכונים לחוויות בחיק הטבע
לאון אלקלעי הוא שף, מסעדן, מגיש טלוויזיה ומחבר ספרי בישול ישראלי. מזוהה עם המסעדות טוני וספה, ג'ירף, ו"גרגנטואה".
ביוגרפיה

אלקלעי נולד למשפחה ממוצא בולגרי ועסק בעבודות שונות בהם כמאבטח, סוכן ביטוח, עורך וידאו ולימד צילום בבית-הספר התיכון העירוני (המקצועי י"ד ויצו צרפת) בתל אביב. בשנת 1988 במסגרת עבודתו כצלם, ליווה להקת בלט בטיול ליפן וסין שם הכיר את המטבח הסיני שהיה למטבח האהוב עליו לצד המטבח האיטלקי.
כשחזר החל לבשל במסעדת זליג של חברו הטוב חנוך פרבר ולאחר סגירת המסעדה, פתחנו השניים בשנת 1991 את מסעדת "גרגנטואה" ביפו (על שם סדרת הספרים הצרפתית).
הוא הנחה את תוכנית הבישול "אצל לאון" ששודרה בשנות ה-90 בטלעד ובשנת 2014 את "לאון אל דנטה" שהתמקדה באוכל איטלקי. כמו כן הגיש פינת בישול בתוכנית אודטה בערוץ 10.
בשנת 2006, פתח ביחד עם האחים ירזין ועורך הדין טל שטרן, את פיצריית הבוטיק "טוני וספה", בה הוא שותף מאז, שנהפכה לרשת פיצריות בהן הפיצות נמכרות לפי משקל בהתאם לבחירת הלקוח. הם שותפים גם במסעדת "שניצריה" ברמת החייל בתל אביב המתמחה בשניצלים. אלקלעי היה השף היועץ של רשת המסעדות האסייתיות "ג'ירף" מיום הקמתה ובמשך עשר שנים עד שהחל לעבוד בייעוץ פרטי.
כיועץ קולינרי, אלקלעי החל לייעץ ולהדריך בהקמת מסעדות, הדרכת צוות ובניית תפריטים. הוא כתב וחיבר תפריטי מסעדות שונות בהן טרנטינו בראשון לציון, "גוסטינו" ברמת ישי, ביסטרו "רוטשילדס קיטצ'ן", "ולרי" בכפר ויתקין ומסעדת הדגים ופירות הים "ג'קו אסיה" בהרצליה של המסעדן אפי אלאלוף.
ספרי בישול שכתב

לאון אלקלעי, ארוחה בטבע-מתכונים לחוויות בחיק הטבע, הוצאת כרטא, 2001
לאון אלקלעי, מדריך כרטא-ארוחות בטבע, הוצאת כרטא, 2001
חיים אישיים

אלקלעי נשוי לסיגלית.
הערות שוליים

↑  לאון אל דנטה, במיזם "אישים" לתיעוד היצירה הישראלית
↑  השמרן הטוב. שף לאון אלקלעי, באתר גלובס, 4 בדצמבר 2007
↑  אבנר ארז, מגזינו - האיטלקית החדשה של האחים ירזין, מעבד מזון (או אבנר מבקר), 26 באוקטובר 2015
↑  גלי וולוצקי, מה מתבשל: במטבח של רוטשילד, באתר כלכליסט, 6 באוגוסט 2008
↑  אלון צרפתי, קרוב לצלחת: ביקור במסעדת רוטשילד'ס קיטשן, באתר nrg‏, 11 באפריל 2010
↑  לין לוי, איפה נמצאות הפיצות השוות בארץ?, באתר ynet, 8 בפברואר 2018
↑  באיטלקית החדשה של לאון אלקלעי כבר ביקרתם?, באתר כלבו – חיפה והצפון, 17 באוקטובר 2017
↑  ריטה גולדשטיין, ‏מה הקשר בין טוני וספה לכנפיים? לאון אלקלעי מציג את המאנץ' המושלם, באתר ‏מאקו‏, 14 בספטמבר 2014
כריסטינה מהסן-אשוואגה

| --- | --- |
 לידה:  30 באוקטובר 1649 קאסל, הרפובליקה הפדרלית של גרמניה 
 פטירה:  18 במרץ 1702 (בגיל 52) בוורן, הרפובליקה הפדרלית של גרמניה 
 מקום קבורה:  קתדרלת בראונשווייג 
 בן או בת זוג:  פרדיננד אלברכט הראשון, דוכס בראונשווייג-וולפנביטל (25 בנובמבר 1667–23 באפריל 1687) 
 
כריסטינה מהסן-אשוואגה (בגרמנית: Christine von Hessen‏; 30 באוקטובר 1648 - 18 במרץ 1702) הייתה בת אצולה גרמנייה, השייכת לענף הסן-אשווגה של ענף הסן-רוטנבורג של בית הסן.
ביוגרפיה

כריסטינה נולדה ב-30 באוקטובר 1648 בקאסל והייתה השנייה מבין ששת ילדיהם של פרידריך, רוזן הסן-אשוואגה  ואלאונורה קתרינה, רוזנת פפאלץ-צווייבריקן, אחותו של קרל העשירי גוסטב, מלך שוודיה. מעט ידוע על ילדותה. היא בילתה את שנותיה הראשונות באשוואגה עם אמה, אך לאחר מותו של אביה בלחימה למען שוודיה במלחמת הצפון השנייה, אחיו הצעיר ארנסט השתלט על חלקו של פרידריך ב"רובע רוטנבורגר".  אמה של כריסטינה העבירה את ילדיה למגורים אלמונים במנזר אוסטרהולץ לשעבר בברמן. ב-25 בנובמבר 1667 היא התחתנה באשוואגה עם פרדיננד אלברכט הראשון, דוכס בראונשווייג-וולפנביטל. משפחתה של כריסטינה הבטיחה את שלוס אשוואגה כנדוניה למשפחת בעלה, שהחזיקה בה עד 1713. לזוג נולדו תשעה ילדים אך חיי הנישואין עמדו בסימן קנאתו החולנית, ההתנהגות המוזרה והאלימות של פרדיננד.
לאחר נישואיהם עברו בני הזוג לטירה בעיירה הקטנה בפרן. פרדיננד גילה עניין בולט בתרבות - למשל, הוא חגג את יום הולדתה השלושים לאשתו בהזמנת מחזה לפתיחת "קומדיאן-סאל" חדש. כריסטינה עבדה על אומנויות ומלאכות (ואניטאס רקומה על ידה שרדה עד היום במוזיאון הרצוג אנטון אולריך) ואספה ספרייה קטנה. גם פרדיננד נסע, לפעמים מלווה באשתו ובחמותו. נסיעות אלו כללו טיולים לשוודיה בשנים 1667 ו-1670–1671, בית המלוכה הקיסרי בווינה בשנים 1674–1675 ומסעות תכופים לאשוואגה. כריסטינה ופרדיננד עברו שניהם למנזר אוסטרהולץ לשעבר ב-1681, לאחר מכן ל-Domshof בברמן ולבסוף מ-1686 בחזרה בבפרן, שם נשארה כריסטינה עד מותה ב-18 במרץ 1702, חמש עשרה שנים לאחר מות בעלה.
משפחתה

ב-26 בנובמבר 1667 התחתנה כריסטינה עם פרדיננד אלברכט הראשון, דוכס בראונשווייג-וולפנביטל, ממנו נולדו לה 9 ילדים:
לאופולד קרל מבראונשווייג-וולפנביטל-בפרן (1670)
פרידריך אלברט מבראונשווייג-וולפנביטל-בפרן (1672–1673)
סופיה אלאונורה מבראונשווייג-וולפנביטל-בפרן (1674–1711)
קלאודיה אלאונורה מבראונשווייג-וולפנביטל-בפרן (1675–1676)
אוגוסט פרדיננד מבראונשווייג-וולפנביטל-בפרן (1677–1704)
פרדיננד אלברכט השני, דוכס בראונשווייג-וולפנביטל (1680–1735)
ארנסט פרדיננד, דוכס בראונשווייג-לינבורג (1682–1746)
פרדיננד כריסטיאן מבראונשווייג-וולפנביטל-בפרן (1682–1706)
היינריך פרדיננד מבראונשווייג-וולפנביטל-בפרן (1684–1706)
הערות שוליים

↑  Kittelmann, S. 18.
↑  Eckhart, S. 74–76.
| --- | --- |
בקרת זהויות :  GND: 121402355  VIAF: 69783675   WorldCat (עם VIAF): 69783675
כפר נחום

| --- | --- |

 מידות
 שטח:  1,728 דונם 
 היסטוריה
 תרבויות:  יהדות בית שני, תרבות רומא העתיקה 
 תקופות:  תקופת בית שני 
 נבנה:  המאה ה־2 לפנה״ס 
 מיקום
 מדינה:  ישראל 
 קואורדינטות:  32°52′52″N 35°34′30″E﻿ / ﻿32.881111111111°N 35.575°E﻿ / 32.881111111111; 35.575
  (למפת הגליל העליון מוגדלת) כפר נחום(למפת הגליל העליון רגילה) כפר נחום(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר נחום(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר נחום
 
חורבות בית הכנסת בכפר נחום
חורבות כנסיית פטרוס הקדוש והכנסייה החדשה
המנזר הפרנציסקני
כנסיית 12 השליחים
עגלה (ארון קודש?) חקוקה על אבן בכפר נחום
מבט מהאוויר
כפר נחום (בלטינית: Capernaum) היה יישוב בחופה הצפוני של הכנרת, לא הרחק מכורזים, בבקעת עין שבע, שהתקיים מהתקופה החשמונאית ועד התקופה הביזנטית בארץ ישראל[דרוש מקור]. האתר משמש בימינו כגן לאומי, המשתרע על-פני שטח של 1,728 דונם.
על פי המסופר בברית החדשה, קבע ישו בכפר נחום את מרכז פעילותו במשך תקופה ארוכה, ואחדים משנים-עשר השליחים (פטרוס הקדוש ואחיו אנדראס הקדוש, וכן יעקב בן זבדי ואחיו יוחנן) התגוררו במקום.
היינריך קוהל וקרל ואצינגר ערכו חפירה ארכאולוגית ראשונה במקום בשנת 1905, במסגרת סקר מקיף שלהם על בתי כנסת עתיקים בגליל. הם חשפו כמעט את כל האתר, אך משביקשו לחזור ולהשלים את חפירתם שנתיים לאחר מכן, סירבו האבות הפרנציסקנים לאפשר להם את הדבר, בטענה שיעשו זאת בעצמם. בשנים 1921–1926 ניהל הארכאולוג  הפרנציסקני גאודנציו אורפלי את החפירות בכפר נחום, שבהן נחשף המבנה המתומן (שנקבע במסורת הנוצרית כביתו של פטרוס) וכמו כן שוחזר חלק מבית הכנסת. החפירות נפסקו במותו ב-1926 והתחדשו רק ב-1986 על ידי הארכאולוגים הפרנציסקנים וירגיליו קורבו (Corbo) וסטניסלאו לופרדה (Loffreda) מטעם בית הספר הפרנציסקני למקרא.
אזכורים במקורות עתיקים

כפר נחום נזכר בברית החדשה, בכתבי יוסף בן מתתיהו ובמדרש:
"אחרי בואם אל כפר נחום מיהר להיכנס בשבת לבית הכנסת ולימד שם."
"סוסי, אשר עליו רכבתי בקרב, נפל במקום ביצות והשליכני ארצה. נפצעתי בפרק שעל יד השכם ולכן לקחוני אל כפר נחום."
"ר' איסי דקיסרין: פתר קרייה במינות... 'וחוטא', אלו בני כפר נחום"
היסטוריה

כפר נחום הוקם במאה השנייה לפנה"ס, כפי שמעידים מטבעות חשמונאיים מתקופה זו שנמצאו באתר. בתקופת שלטון הרומאים שימש הכפר כמוצב מכס, והגן עליו חיל מצב בפיקוד שר מאה. כפר נחום לא השתתף במרד הגדול ובמרד בר כוכבא. בשנת 749 הכפר נהרס עד היסוד ברעידת אדמה; מעט מאוחר יותר נבנה מחדש צפונית-מזרחית למיקומו הישן. במאה ה-11 הכפר ננטש, וככל הידוע לא נבנה מחדש בתקופה הצלבנית, חרף מרכזיותו בנצרות.
בשנת 1838 זיהה אדוארד רובינסון את כפר נחום, בו בית הכנסת נותר כמעט שלם. בסוף המאה ה-19 התיישב במקום כומר פרנציסקני שרכש את המקום מידי הבדואים והקדיש את חייו לשיקום העתיקות במקום.
האתר כיום

כנסיית בית פטרוס: בחפירות ארכאולוגיות שערכו הפרנציסקנים במיקומו הראשון של כפר נחום התגלתה כנסייה מתומנת מהמאה ה-5, שנבנתה מסביב למבנה קדום יותר (כנראה מהמאה ה-1) בעל חדר יחיד. מבנה זה נקבע במסורת הנוצרית כביתו של פטרוס. הפרנציסקנים המחזיקים במנזר במקום, בנו מעל האתר כנסייה חדשה בשנת 1990.
במיקומו השני של כפר נחום, אחרי רעידת האדמה של 749, כ-150 מטרים מכנסיית בית פטרוס, ניצבת היום כנסיית שנים-עשר השליחים ומנזר יווני-אורתודוקסי, שהוקמו בשנת 1931. כמעט כל קירותיה של הכנסייה מקושטים בפרסקאות עשירים.
בית הכנסת בכפר נחום: במקום נמצאו שני בתי כנסת כאשר האחד, הבנוי אבני גיר, מצוי על גבי משטחו של הקודם, הבנוי אבני בזלת. בית הכנסת העליון מתוארך לתקופה הביזנטית ולפי ממצא המטבעות שמתחת לאבניו לא לפני המאה ה-5 לספירה. תיארוכו של בית הכנסת הקדום נמצא במחלוקת כאשר המסורת הנוצרית טוענת שזהו בית הכנסת שישו ביקר בו, כמתואר בברית החדשה (המאה ה-1). בקרבת בית הכנסת נמצאו שרידים של מאוזולאום יהודי, ובו ארונות קבורה.
ממצא יחיד במינו הוא עגלה (ארון קודש?) חקוקה על אבן.
במזרחו של הגן הלאומי הוקם אזור נופש שכולל מבנה מבואה מאבני בזלת ובו תחנת מידע, משרדים וחנות; ולידו מזח סירות צף. סביב המבואה ניטע גן ובו שבילי הליכה מרוצפים ו"מרכיבים מתחומי הטבע, הארכאולוגיה, המורשת היהודית והדת הנוצרית". לאורך הכביש המוליך אל מגרש החניה, נטעה שדרת דקלים באורך של כמאה מטרים. באתר מתחילה טיילת באורך של 3.5 ק"מ המוליכה אל עין שבע, ומהווה חלק משביל ישו.
ראו גם

עין שבע
לקריאה נוספת

מנחם תלמי, אפרים תלמי כל הארץ-לכסיקון גאוגרפי של ישראל הוצאת "עמיחי" בע"מ, ספטמבר 1966, ערך : כפר נחום, עמוד 364.
הערות שוליים

↑  גן לאומי כפר נחום
↑  שוועדען, המגיד, 9 בינואר 1867
↑  אליעזר בן-יהודה, קרדום של מי?, דואר היום, 18 באוגוסט 1920
|  גנים לאומיים בישראל |
| --- | --- | --- |
| הגולן והגליל | אושא • אכזיב • ארבל • בית הכנסת בכפר נחום • בית שערים • ברעם • הר תבור • חורשת טל • חורבת מנים • חמת טבריה • חצור • כוכב הירדן • כורזים • כורסי • כפר נחום • מבצר יחיעם • מבצר נמרוד • מונפור • נחל צלמון • סוסיתא • ציפורי • קרני חיטין • ראש הנקרה • שדה עמודים • שמרון • תל חי • תל יודפת • תל צפצפות • תל קדש |  |
| השרון והשומרון | אביחיל • אפולוניה • בית אלפא • בית שאן • גן השלושה • הר גריזים • הר הכרמל • חוף גדור • חוף השרון • מבצר קאקון • מעיין חרוד • נחל אלכסנדר • נחל מהר"ל • נחל נדר • סידנא עלי • פארק השרון • צור נתן • קיסריה • שומרון • תל דור • תל מגידו • תל שקמונה |  |
| יהודה ומישור חוף יהודה | בית גוברין • בית עיטאב • גן המלך • הגן הבוטני הלאומי • הגן הלאומי והאוניברסיטאי ע"ש טבצ'ניק • הר צובה • הרודיון • הרי יהודה • חוף פלמחים • גבעות הכורכר נס ציונה • ירקון • מאוזוליאום מזור • מגדל אפק • מורדות הר הצופים • מערות סמך • מערות חזן • נבי סמואל • נחל רובין • סובב חומות ירושלים • עין חמד • עמק צורים • קומראן • תל גזר • תל חברון • תל לכיש • תל צפית |  |
| הנגב | אנדרטת חטיבת הנגב • אשכול • אשקלון • גן הפסלים • ממשית • מצדה • ניצנה • עבדת • עין עבדת • עתיקות עין גדי • שבטה • תל באר שבע • תל ערד |  |
| --- | --- |
בקרת זהויות :  NLI: 987007532175905171  GND: 4110004-9  LCCN: sh88005968  SUDOC: 030665469  VIAF: 315531503   WorldCat (עם VIAF): 315531503
כריסטינה מור

| --- | --- |

מור, 2014
 לידה:  12 באפריל 1973 (בת 51) פאלאטיין, ארצות הברית 
 שם לידה:  Christine Annette Moore 
 מדינה:  ארצות הברית ארצות הברית
 תקופת הפעילות:  מ-1996
 מקום לימודים:  אוניברסיטת וסליאן אילינוי 
 בן או בת זוג:  ג'ון דוקיי (2008–?) 
 פרופיל ב-IMDb
 
כריסטינה מוּר (באנגלית: Christina Moore; נולדה ב-12 באפריל 1973) היא שחקנית, קומיקאית, דוגמנית ומעצבת אופנה אמריקאית. היא ידועה בין היתר בשל השתתפותה בסדרות הטלוויזיה "מד טי.וי", "מופע שנות ה-70" ו"הות'ורן".
ביוגרפיה

כריסטינה נולדה בפאלאטיין, אילינוי שבארצות הברית. בצעירותה שרה והופיעה בכנסייה של משפחתה ובתיאטרון מוזיקלי בתיכון. לאחר סיום לימודי תיאטרון באוניברסיטת וסליאן באילינוי עברה ללוס אנג'לס לשם פיתוח קריירת המשחק שלה. בשנת 1996 התארחה בנשואים פלוס ובוורלי הילס 90210. בשנים הבאות קיבלה תפקידים קטנים במספר סדרות וסרטים.
ב-2002 הצטרפה לצוות התוכנית מד טי.וי. במסגרת התוכנית ביצעה חיקויים של סלבריטאיות, ביניהן כריסטינה אגילרה, שאנון אליזבת, שרון סטון ובריטני מרפי. בסיום העונה עזבה את התוכנית לטובת מופע שנות ה-70, שם החליפה את ליסה רובין קלי בתפקיד לורי פורמן.
ב-2004 השתתפה בסרט הקולנוע שיגעון בנהר.
ב-2005 כיכבה בסדרה "רכוש חם", קומדיית מצבים בת 13 פרקים.
בשנת 2008 החלה לגלם את אימה של נעמי קלארק בסדרה 90210, והופיעה ב-11 מפרקי הסדרה.
בשנים 2009–2011 השתתפה בסדרת הטלוויזיה הות'ורן, כאשר בשתי העונות הראשונות קיבלה תפקיד ראשי ובעונה השלישית התארחה.
בשנים 2011–2015 גילמה את האם במשפחת רוס בסדרה ג'סי.
בין השנים 2012–2014 גילמה את אפריל, אחותה הקטנה של ונסה בקסטר, בסיטקום "גבר מי שנשאר אחרון".
ביולי 2008 נישאה לשחקן ג'ון דוסי.
בשנת 2015 כתבה את התסריט לסרט "Running Wild". בסרט יככבו טומי פלנגן, ג'ייסון לואיס ושרון סטון.
בשנת 2017, חזרה לגלם לתפקיד אורח את האם במשפחת רוס בסדרה קיקיוואקה: מחנה קיץ.
פילמוגרפיה

| שנה | שם הסרט | תפקיד | הערות |
| --- | --- | --- | --- |
| 1997 | The Sore Losers | J-Wags patron |  |
| 1998 | Second Skin | לא פורסם |  |
| 2001 | צל מהלך | ג'וסלין קולבי | סרט טלוויזיה |
| 2004 | שיגעון בנהר | באטרפליי |  |
| 2005 | Complete Guide to Guys | איליין |  |
| 2007 | מטופש בעורף האויב | קארן |  |
| 2011 | נולד למרוץ | גברת פארקר |  |
| 2016 | אוהבת הכלבים | קייטי סמפטר |  |
| 2017 | חופשי בטבע | ג'ניפר האטצ'ינס |  |
| 2018 | עפר | גלנדה ראדן | גם מפיקה |
| 2018 | Stuck | גברת מונטגומרי |  |
| 2020 | Wheels of Fortune | כריסי דייוויס |  |
| 2020 | Roped | פאטי פטרסון |  |
| 2022 | אני מאמין בסנטה | ליסה |  |
| TBA | The Nana Project | סינדי טרובלן |  |
| שנה | שם הסדרה | תפקיד | הערות |
| --- | --- | --- | --- |
| 1996 | בוורלי הילס 90210 | שדרנית יפה | פרק אחד |
| 1996 | נשואים פלוס | אישה יפה | פרק אחד |
| 1997 | The Burning Zone | טרייסי | פרק אחד |
| 1997 | Wings | טרי | פרק אחד |
| 1997 | מיטות נשיקה | סוזן הנדרסון | פרק אחד |
| 1997 | Fired Up | בטסי | פרק אחד |
| 1997 | Almost Perfect | ג'ני | פרק אחד |
| 1998 | Unhappily Ever After | צ'רי | 4 פרקים |
| 1998 | המופע של דרו קארי | כתבת משפטית | פרק אחד |
| 1998 | סוף סוף סוזן | הית'ר | פרק אחד |
| 1998 | חברים | מרג'ורי | פרק אחד |
| 1998 | קונראד בלום | אליסון | פרק אחד |
| 1998–1999 | מפרץ היפריון | איימי סוויני | תפקיד ראשי |
| 2000 | סוף סוף סוזן | אליזבת מקסטון | פרק אחד |
| 2000 | תהרוג אותי וזהו | קולין | פרק אחד |
| 2001 | שבעה ימים | ד"ר גרייס ויימן | פרק אחד |
| 2001 | Family Law | ג'ניפר קוק | שני פרקים |
| 2001–2002 | פסדינה | ג'יילין ריצ'רדס | 4 פרקים |
| 2002 | 24 | דנה | פרק אחד |
| 2002–2003 | מד טי.וי | מגוון תפקידים | 25 פרקים |
| 2003–2004 | מופע שנות ה-70 | לורי פורמן | 6 פרקים |
| 2005 | "ללא תסריט" | משתתפת בקבוצת תמיכה | פרק אחד |
| 2005 | The Bad Girl's Guide | שרה | תפקיד ראשי |
| 2005 | נכסים חמים | אמרסון אייבס | תפקיד ראשי |
| 2006 | אהבה בע''מ | טיפאני | פרק אחד |
| 2006 | ויל וגרייס | קיטי | פרק אחד |
| 2007 | מארגני החתונות | כריסי מילר | פרק אחד |
| 2007 | נשות מועדון הרצח | דרו קפלן | פרק אחד |
| 2008 | החוקים להתחלה מחדש | ברברה | פרק אחד |
| 2008 | שני גברים וחצי | סינתיה סוליבן | פרק אחד |
| 2008–2009, 2013 | 90210 | טרייסי קלארק | 11 פרקים |
| 2009–2011 | הות'ורן | קנדי סוליבן | שחקנית ראשית (עונות 1–2); תפקיד אורח (עונה 3); 20 פרקים |
| 2009 | תנו לסוני צ'אנס | תמי הארט | פרק אחד |
| 2010 | סוכן מחוק | איזבלה קורבינו | פרק אחד |
| 2011–2012 | דם אמיתי | סוזן מק'קיטריק | 4 פרקים |
| 2011–2015 | ג'סי | כריסטינה רוס | 15 פרקים |
| 2011 | סוכנים חופשיים | הדייט של האנק | פרק אחד |
| 2012 | תהיה גבר! | מרסי | פרק אחד |
| 2012 | חוקי המשחק | ג'יין | פרק אחד |
| 2012, 2014 | גבר מי שנשאר אחרון | אפריל | שני פרקים |
| 2012 | קאסל | סטפני פריי | פרק אחד |
| 2014 | פרברי הגיהנום | קארן | פרק אחד |
| 2016 | ממי | קמיל | פרק אחד |
| 2016–2017 | קיקיוואקה: מחנה קיץ | כריסטינה רוס | שני פרקים |
| 2017-2016 | מר נשיא גוף הסטודנטים | רנה הלפריק | 12 פרקים |
| 2017 | מרלון (אנ') | מיס פריי | פרק אחד |
| 2019-2017 | Claws | מנדי הייזר | 8 פרקים |
| 2019 | יוניקורן (אנ') | ליזי | פרק אחד |